**Eu, sunt acesta care sunt!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu, sunt acesta care sunt!

...

De ce-or vrea oamenii să pară,

Mai mult decât pot ei să fie,

Doar să-și hrănească-a lor mândrie,

Care strigă-n ei și zbiară?

..

Ce resorturi mici, mărunte,

Împinge pe mai fiecare,

Să pară-n lumea asta mare

Că ar avea o stea în frunte?

..

De ce fiecare-ncearcă

Să pară altfel decât este,

Și cu zorzoane își încarcă,

Toate faptele-i modeste?

...

Căci, măștile ce și le pune

Să pară mai strălucitor

Și mai important în lume,

L-arată cât e de gol!

...

Și de ce se zbate oare,

Să pară așa cum nu-i,

Când știe și el, în sinea lui,

Că n-are nicio valoare?!

...

Deși El ne-a lăsat cuvânt,

Când, cine ești, L-au întrebat,

Iar El le-a spus: Cu-adevărat,

Eu, sunt acesta care sunt!